Đola

Đola, jezero, popularno kupalište, ribolovište i sportsko-rekreativni centar u Dardi. Udaljeno je 400 metara od središta mjesta, a nalazi se iza 250 godina starog dvorca Esterhazy. Jezero se opskrbljuje vodom iz vlastitih podvodnih izvora, dok je preko Male Đole i Podđole povezano s lokalnom mrežom kanala.

Prema pričama starijih Darđana, jezero je svoj konačni izgled dobilo umjetnim proširivanjem jer je obližnjoj kudjeljari, odavno zatvorenoj i devastiranoj za vrijeme rata 1991-1995. godine, trebalo mjesta za ispiranje kudjelje.

Sportsko-rekreativni centar ima stolove za stolni tenis, terene za košarku, nogomet i odbojku na pijesku te teren za rukomet s tribinama (koje služe i kao sunčalište) i ljetnom pozornicom za nastupe muzičkih i glumačkih grupa.

O Đoli kao ribolovištu, njenom poribljavanju i čišćenju brigu vodi darđanski ŠRD "Amur".

Blizu jezera nalazi se i nogometno igralište NK "Darde" koje se obično naziva "Kraj Đole".

Likovna kolonija 

Po ovom kupalištu nazvana je likovna kolonija na otvorenom koju, od 2004. godine, organizira Pododbor Darda Srpskog kulturnog društva (SKD) "Prosvjeta" (Zagreb). Planirano je da kolonija postane tradicionalna, što je kasnijih godina i ostvareno.

2004. 

Đola 2004, jednodnevna likovna kolonija održana 30. X. 2004. godine u Dardi, u organizaciji Pododbora Darda Srpskog kulturnog društva (SKD) "Prosvjeta" (Zagreb), nazvana tako po uređenom darđanskom kupalištu Đola. Učešće na koloniji uzelo je 13 slikara iz Darde (Dragoljub Ćurčić, Đorđe Đorđević, Mira Krivokuća, Etelka Kukurić, Rada Marković, Milan Radić, Slađana Zubić), Bilja (Danijela Pendić), Osijeka (Miroslav Đurđević, Miroslav Odavić, Davor Roso), Josipovca (Stjepan Juriša) i Karanca (Sreto Balaš). Među njima su bila i tri tadašnja darđanska srednjoškolca: Milan Radić, učenik 3. razred Tehničke škole u Belom Manastiru, Đorđe Đorđević, učenik 4. razred Gimnazije Beli Manastir, i Slađana Zubić, učenica 4. razred osječke Srednje škole za tekstil, dizajn i primijenjenu umjetnost.

Od slika s te kolonije priređena je izložba koja je bila postavljena više puta (Darda - dvaput, Jagodnjak, Osijek). Uz izložbu izdan je i katalog izložbe I. likovna kolonija, Darda, u kome su objavljene kratke biografije slikara-učesnika i reprodukcije njihovih slika.

2005. 

Đola 2005, druga po redu jednodnevna likovna kolonija održana 24. IX. 2005. godine u Dardi, u organizaciji Pododbora Darda Srpskog kulturnog društva (SKD) "Prosvjeta" (Zagreb), nazvana tako po uređenom darđanskom kupalištu Đola. Kolonija je bila podijeljena na dva dijela. Prvi je dio održan u Kopačkom ritu u prijepodnevnim satima. U popodnevnim satima kolonija je nastavljena u Dardi u prostorijama srednje škole. Na koloniji su učestvovali slikari: Sreto Balaš, Velimir Čolović, Miroslav Đurđević, Stjepan Juriša, Etelka Kukurić, Mira Krivokuća, Rada Marković, Miroslav Odavić, Danijela Pendić, Vlado Savić, Stevan Vladetić te omladinci: Đorđe Đorđević, Slađana Zubić i djeca: Milica Kresić, Radovan Medaković, Teodora Pendić i Nikola Popović. Po jedan izabrani rad svakog slikara biće uramljen i prezentiran široj javnosti na izložbama koje će se organizirati u svim mjestima koja za to pokažu zanimanje.

2006. 

Đola 2006, treća po redu likovna kolonija održana 7. i 8. X. 2006. godine u Dardi, u organizaciji Pododbora Darda (Likovna radionica "Petar Dobrović") Srpskog kulturnog društva (SKD) "Prosvjeta" (Zagreb), nazvana tako po uređenom darđanskom kupalištu Đola.

Tradicija likovnog izražaja otvorenog profila održana je pod geslom umjetnost ne poznaje granice. Saziv 2006. godine, pored već viđenih slikara, okupio i jedan broj novih učesnika (ukupno 21 slikar) veoma zapaženih i interesantnih senzibiliteta. Učestvovali su:

 Sreto Balaš (Karanac),
 Aleksandar Bjelovuk (Vinkovci),
 Velimir Čolović (Osijek,
 Đorđe Đorđević (Darda),
 Miroslav Đurđević (Osijek),
 Zoran Gaši (Novi Sad),
 Daniel Jakovljević (Osijek),
 Branko Jalovičar (Osijek),
 Teodor Jukić (Vukovar),
 Darko Jovanović (Osijek),
 Stjepan Juriša (Osijek),
 Arpad Keresteš (Kneževi Vinogradi),
 Etelka Kukurić (Darda),
 Rada Marković (Darda),
 Miroslav Odavić (Osijek),
 Ljubomir Planinc (Vukovar),
 Milan Radić (Darda),
 Davor Roso (Osijek),
 Vladimir Savić (Darda),
 Stevan Vladetić (Dalj),
 Slađana Zubić (Darda).

U likovnom pogledu treći saziv "Đola 2006." predstavlja mozaik različitih likovnih izražaja, svaki je učesnik sličan sebi, nema šablona ni matrice, a pravu ocjenu nastalog fundusa slika dale su kasnije izložbe i likovna kritika.

Koloniju su financirali: Savjet za nacionalne manjine, Osječko-baranjska županija i Vijeće srpske nacionalne manjine Općine Darda.

2007. 

Đola 2007. četvrta je po redu likovna kolonija održana 29. i 30. IX. 2007. godine u Dardi, u organizaciji Pododbora Darda (Likovna radionica "Petar Dobrović") Srpskog kulturnog društva (SKD) "Prosvjeta" (Zagreb), nazvana tako po uređenom darđanskom kupalištu Đola.

Saziv kolonije 2007. godine nije bio samo bogatiji za šest slikara koji nisu bili učesnici ranijih saziva, nego je bio bogatiji i po kvalitetu slikarskog opusa. Nastavljen je trend širenja fundusa pa je Likovna radionica "Petar Dobrović" postala mjerilo likovne kulture i kulturnih događanja u Dardi. Na koloniji je učestvovalo 20 slikara:

 Sreto Balaš (Karanac),
 Velimir Čolović (Osijek,
 Miroslav Đurđević (Osijek),
 Daniel Jakovljević (Čepin),
 Branko Jalovičar (Čepin),
 Darko Jovanović (Osijek),
 Teodor Jukić (Vukovar),
 Stjepan Juriša (Josipovac),
 Arpad Keresteš (Kneževi Vinogradi),
 Etelka Kukurić (Darda),
 Rada Marković (Darda),
 Ranka Mirković (Osijek),
 Miroslav Odavić (Osijek),
 Miroslav Pavlović (Tenja),
 Vladimir Savić (Darda),
 Slobodan Stojković (Darda),
 Siniša Špiranović (Čepin),
 Jelena Velikinac (Bilje),
 Stevan Vladetić (Dalj),
 Slađana Zubić (Darda).

Koloniju su financirali: Savjet za nacionalne manjine, Osječko-baranjska županija, Općina Darda i Vijeće srpske nacionalne manjine Općine Darda

Literatura 
 Jovan, Nedić. "Likovna kolonija u Dardi", Novosti sedam dana, VI, 255, 22 - Zagreb/ Vukovar, 5. XI. 2004.
 I. likovna kolonija, Darda (katalog), "Đola, oktobar 2004. g."

Izvor 
 Tomislav Firic: "Đolu vole i kupači i pecaroši", Glas Slavonije, 6. VIII. 2007, 8. stranica dodatka

Geografija Baranje
Jezera u Hrvatskoj
Građevine u Baranji